b'\n_START_ARTICLE_\n\xc5\xa0esti \xc4\x8dut (film)\n_START_SECTION_\nVsebina\n_START_PARAGRAPH_\nDr. Malcom Crowe je otro\xc5\xa1ki psiholog iz Filadelfije, ki se s svojo \xc5\xbeeno vrne domov, potem ko je bil nagrajen za svoje delo. Nato se v njuni spalnici pojavi mladeni\xc4\x8d, ki obto\xc5\xbeuje doktorja, da ga ni uspel pozdraviti. Crowe se spomni, da je to Vincent Grey, njegov biv\xc5\xa1i pacient ki je trpel za halucinacije. Vincent svojega biv\xc5\xa1ega doktorja ustreli, nato pa naredi samomor._NEWLINE_Crowe za\xc4\x8dne nato \xc4\x8dez \xc4\x8das delati z drugim pacientom, devetletnim Colom Searom, ki ima enake te\xc5\xbeave kot Vincent. Crowe sku\xc5\xa1a de\xc4\x8dku pomagati, saj \xc4\x8duti dol\xc5\xbenost da se odkupi za Vincenta. Med tem \xc4\x8dasom se z \xc5\xbeeno odtujita in redkoma spregovorita drug z drugim. Colejeva mamo skrbi za svojega sina, \xc5\xa1e posebej po tem, ko vidi da nima veliko prijateljev. Cole \xc4\x8dez \xc4\x8das kon\xc4\x8dno pove Crowu svojo skrivnost, da vidi duhove mrtvih ljudi, ki hodijo med \xc5\xbeivimi in se ne zavedo da so mrtvi._NEWLINE_Crowe sprva ne verjame Colu. Med poslu\xc5\xa1anjem zvo\xc4\x8dnega posnetka seanse z Vincentom, pa sli\xc5\xa1i kako Vincent govori z nekom v \xc5\xa0pan\xc5\xa1\xc4\x8dini, ki prosi za pomo\xc4\x8d. Crowe Colu za\xc4\x8dne verjeti in verjame, da je imel Vincent enako sposobnost. Svetuje mu, da naj svoj dar uporabi v prid in sku\xc5\xa1a duhovom pomagati pri njihovih nedokon\xc4\x8danih poslih. Cole sprva tega ne \xc5\xbeeli, saj ga duhovi ve\xc4\x8dkrat prestra\xc5\xa1ijo in v\xc4\x8dasih tudi grozijo, vendar \xc4\x8dez \xc4\x8das le poskusi. _NEWLINE_Cole govori z enim izmed duhov, mladim dekletom, ki je umrla zaradi kroni\xc4\x8dne bolezni. Skupaj z Crowom se odpravita na njen pogreb, kjer ju duh vodi do \xc5\xa1katle z videokaseto, katero Cole nato da njenemu o\xc4\x8detu. Kaseta poka\xc5\xbee, da je Kyrina mati, zastrupljala h\xc4\x8der s hrano. Cole je tako re\xc5\xa1il Kyrino mlaj\xc5\xa1o sestro, da bi postala naslednja mamina \xc5\xbertev._NEWLINE_Cole se nau\xc4\x8di kako \xc5\xbeiveti z duhovi in se udele\xc5\xbei \xc5\xa1olske predstave katero si ogleda tudi Crowe. Doktor in de\xc4\x8dek nave\xc5\xbeeta prijateljski odnos in Cole predlaga Crowu naj se pogovori z Anno, ko bo ona spala. Kasneje, ko Cole z mamo obti\xc4\x8di v prometu, ji pove svojo skrivnost o duhovih. Mama mu sprva ne verjame, vendar Cole to doka\xc5\xbee ko ji pove da je govoril s svojo babico. Pove ji, da je babica videla njeno plesno predstavo, ko je \xc5\xa1e bila otrok, \xc4\x8deprav je mislila da je ni bilo tam. Pove ji, da je bila babica vedno ponosna na njo in mati ga v solzah objame in sprejme resnico. _NEWLINE_Crowe se vrne domov, kjer vidi \xc5\xbeeno kako spi pred televizorjem na katerem se predvaja njuna poroka. Anna ga v spanju vpra\xc5\xa1a zakaj jo je zapustil in iz rok ji pade Crowov poro\xc4\x8dni prstan. Crowe se nato spomni kaj mu je Cole povedal o duhovih. Ugotovi, da ga je Vincent takrat ubil in da je z Colom delal mrtev. Zaradi Colovega nasveta je Crowe dokon\xc4\x8dal svoj nedokon\xc4\x8dan posel, in sicer pomagati Colu. Crowe pove svoji \xc5\xbeeni, da jo je vedno ljubil in zapusti svet \xc5\xbeivih.'